شەفەق نیوز/ بڕیگ لە هاوڵاتیەیل قادر کەرەم، نیمەڕو ئمڕوو سێشەممە، ریەگە وەگەرد قەزای چەمچەماڵ بڕین، لە ناڕەزاییان لەبان کەمی کارەبا وئاو.
یەکیگ لە ناڕەزایلە ئەرا ئاژانس شەفەق نیوز وت: گشت خەڵکەگە کەفتنە سەختترین زیانیگ لەوەر زیایبوین ساعەتەیل بڕین کارەبا، وەبی بەڕنامەیگ ئەرا ئی بڕینە.
ئەو هاووڵاتییە ک نەخوازیە ناوی ئاشکرا بکەێد وتیش " ئی بڕین وەردەوامە و نابەڕنامەییە خەرج کرای موەلیدە زیایر کرد، چوینکە نرخ سوتەمەنی گرانە، ک ئمجا ئەوە کەفێدە بان هاووڵاتی.
هەمیش وت: چەمچەماڵ وەگشتی زیان لە کەمێ ئاو نووشین وەخوەی دوینێد، ک هەر هەفتەیگ یا زیاتر ئاو دریەێدە هاووڵاتیەیل، ک ئی ماوەی درویژە ناچاریان کەێد ئاو وپویل بسینن.
ناڕەزایلە داوا لە لایەنەیل حکومەتی کرد ساعەتەیل کارەباگە زیای بکەن، وهەمیش ئاو نووشین خاسەو بکەن.
